РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА **Фонд за пружање помоћи избеглим, прогнаним и расељеним лицима** Управни одбор

Дана: 28.12.2018. године

ЈН МВ 07/18

На основу члана 19. Статута Фонда за пружање помоћи избеглим, прогнаним и расељеним лицима, члана 108. Закона о јавним набавкама („Службени гласник РС“ број 124/2012,14/2015 и 68/2015) и Извештаја о стручној оцени понуда Комисије за јавну набавку добара – путничког аутомобила путем лизинга ЈН МВ 07/18, Управни одбор Фонда за пружање помоћи избеглим, прогнаним и расељеним лицима на седници одржаној дана 28.12.2018. године, донео је следећу

**ОДЛУКУ О ОБУСТАВИ ПОСТУПКА**

**јавне набавке добара – путничког аутомобила путем лизинга**

**(ЈН МВ 07/18)**

Обуставља се поступак јавне набавке добара-путничког аутомобила путем лизинга (ЈН МВ 07/18) због неиспуњености услова за закључење уговора.

***О б р а з л о ж е њ е***

На основу Закона о јавним набавкама („Службени гласник РС“, број 124/2012, 14/2015 и

68/2015), Управни одбор Фонда за пружање помоћи избеглим, прогнаним и расељеним лицима је дана 19. децембра 2018. године у својству Наручиоца донео Одлуку о покретању јавне набавке број ЈН МВ 07/18 и образовао Комисију за јавну набавку добара – путничког аутомобила путем лизинга (у даљем тексту: Комисија).

Наручилац је Позив за подношење понуда за предметну набавку објавио на Порталу јавних набавки и Интернет страници Наручиоца дана 19. децембра 2018. године, у складу са Чланом 57. Закона о јавним набавкама (у даљем тексту: ЗЈН).

Задатак Комисије је био да спроведе поступак јавне набавке, односно да припреми и објави позив за подношење понуда и конкурсну документацију, да по потреби сачини измене или допуне конкурсне документације, додатне информације или објашњења у вези са припремањем понуда, да отвори, прегледа, оцени и рангира понуде, сачини писани извештај о стручној оцени понуда и припреми предлог одлуке о додели уговора или предлог одлуке о обустави поступка јавне набавке, да одлучи поводом поднетог захтева за заштиту права, као и да предузима друге радње у поступку јавне набавке, у оквиру своје надлежности.

Након спроведеног поступка отварања понуда и сачињавања Записника о отварању понуда, Комисија за јавну набавку је приступла стручној оцени понуда и сачинила Извештај о стручној оцени понуда у коме је констатовала следеће:

**1.Предмет и процењена вередност набавке:**

Предмет јавне набавке су добра – путнички аутомобил (путем лизинга), назив и ознака из општег речника набавке: - 34110000-путнички аутомобил, у свему према спецификацији садржаној у конкурсној документацији.

Процењена вредност јавне набавке износи **1.500.000,00 динара**, без урачунатог пореза на додату вредност.

**2. У поступку јавне набавке није учествовао ни један понуђач.**

**3. Није било неблаговремених понуда.**

**4. Предлог комисије за јавну набавку:**

С обзиром на то да у року за подношење понуда није примљена ни једна понуда, Комисија предлаже наручиоцу да обустави поступак јавне набавке.

На основу предлога Комисије за јавну набавку, одлучено је као у диспозитиву.

**ПОУКА О ПРАВНОМ ЛЕКУ:**

Против ове одлуке понуђач може поднети Наручиоцу захтев за заштиту права у року од 5 дана од дана објављивања на Порталу јавних набавки (Члан 149. ЗЈН).

ПРЕДСЕДНИЦА УПРАВНОГ ОДБОРА ФОНДА

Нада Остојић Агбаба, с.р.